b'\n_START_ARTICLE_\nIremas\n_START_PARAGRAPH_\nUAB Iremas - pramon\xc4\x97s \xc4\xafrengini\xc5\xb3 montavimo ir remonto paslaug\xc5\xb3 bendrov\xc4\x97, viena did\xc5\xbeiausi\xc5\xb3 Jonavos \xc4\xafmoni\xc5\xb3, Lietuvos koncerno \xe2\x80\x9eAchemos grup\xc4\x97" \xc4\xafmon\xc4\x97 (pagal dyd\xc4\xaf - antra). Atlieka itin sud\xc4\x97tingus statybos ir remonto darbus. Sudaro filialai \xe2\x80\x9eKelmerta\xe2\x80\x9d, \xe2\x80\x9eLetenerga\xe2\x80\x9d, Metalo bandym\xc5\xb3 laboratorija ir dukterin\xc4\x97 \xc4\xafmon\xc4\x97 \xe2\x80\x9eIREMAS GmbH\xe2\x80\x9c. \xc4\xaekurta 1998 m. 750 darbuotoj\xc5\xb3. Metin\xc4\x97 apyvarta - 10 mln. eur\xc5\xb3 (2007 m.). Lietuvos in\xc5\xbeinerin\xc4\x97s pramon\xc4\x97s asociacijos nar\xc4\x97._NEWLINE_Generalinis direktorius - Algirdas Ivanauskas._NEWLINE_Adresas - Jonalaukio kaimas, Ruklos seni\xc5\xabnija, LT-55296 Jonavos rajonas.\n_START_SECTION_\nVeikla\n_START_PARAGRAPH_\nMontuoja metalo konstrukcijas, vamzdynus, auk\xc5\xa1to sl\xc4\x97gio garo katilus ir kitus sl\xc4\x97ginius indus, turbinas, ventiliatorius, k\xc4\x97limo ir transportavimo \xc4\xafrenginius, pramoninius \xc5\xa1aldymo \xc4\xafrenginius. Gamina sl\xc4\x97ginius indus, vamzdyn\xc5\xb3 ir metalo konstrukcij\xc5\xb3 mazgus. \xc4\xaemon\xc4\x97s specialistai radiografiniais ir ultragarsiniais prietaisais tikrina suvirintus sujungimus, matuoja \xc4\xafkaitusi\xc5\xb3 pavir\xc5\xa1i\xc5\xb3 temperat\xc5\xabr\xc4\x85, vamzdyn\xc5\xb3 sieneli\xc5\xb3 stor\xc4\xaf bei kietum\xc4\x85. Klientai \xe2\x80\x93 stambiausios Lietuvos chemijos pramon\xc4\x97s \xc4\xafmon\xc4\x97s, logistikos, energetikos bendrov\xc4\x97s._NEWLINE_Filialas \xe2\x80\x9eKelmerta\xe2\x80\x9d u\xc5\xbesiima uosto \xc4\xafrengini\xc5\xb3 montavimu, remontu, eksploatavimu ir prie\xc5\xbei\xc5\xabra Klaip\xc4\x97dos j\xc5\xabr\xc5\xb3 uoste. \xc4\xaemon\xc4\x97s filialas remontuoja \xc4\xafvairi\xc5\xb3 tip\xc5\xb3 kranus, automobili\xc5\xb3 transporto \xc4\xafrang\xc4\x85, laivus, siurblius, kompresorius, metalo konstrukcijas, vidaus degimo variklius._NEWLINE_Filialas \xe2\x80\x9eLetenerga\xe2\x80\x9d montuoja, instaliuoja, remontuoja elektros \xc4\xafrenginius. Taip pat gamina vamzdinius elektros kaitinimo elementus. \xc4\xaemon\xc4\x97 remontavo chemijos pramon\xc4\x97s, \xc4\xafvairius elektros \xc4\xafrenginius, kuri\xc5\xb3 galingum\xc5\xb3 diapazonas \xe2\x80\x93 nuo 0,1 iki 63000 kW. Atlieka elektros matavimus iki 110kV, elektros \xc4\xafrengini\xc5\xb3 bandymus, paleidimo, derinimo darbus, nustato elektros kabeli\xc5\xb3 tras\xc5\xb3 bei kabelio gedimo vietas, diegia ir aptarnauja kompiuterizuotas telemechanikos sistemas._NEWLINE_2000 m. gautas paslaug\xc5\xb3 teikimo kokyb\xc4\x99 patvirtinantis sertifikatas (\xc4\xafmon\xc4\x97je \xc4\xafdiegta kokyb\xc4\x97s valdymo sistema pagal EN ISO 9001:2000 reikalavimus)._NEWLINE_2004 m. Zolingene (Vokietija) \xc4\xafkurta dukterin\xc4\x97 \xc4\xafmon\xc4\x97 \xe2\x80\x9eIREMAS GmbH\xe2\x80\x9c (vadovas Vytautas Sutkus), atliekanti darbus Vokietijoje ir kitose ES \xc5\xa1alyse.'